REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/269-17

5. decembar 2017. godine

B e o g r a d

ZAPISNIK

33. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 4. DECEMBRA 2017. GODINE

Sednica je počela u 13,00 časova.

Sednici je predsedavala dr AleksandraTomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Srbislav Filipović, Zoran Krasić, Milorad Mirčić, Milorad Mijatović, Saša Radulović, Goran Ćirić, Momo Čolaković, Milan Lapčević i Zoltan Pek.

Sednici nisu prisustvovali članovi Odbora: Dušan Bajatović i Vojislav Vujić, niti njihovi zamenici.

Sednici su prisustvovali: ministar finansija Dušan Vujović, predstavnik predlagača zakona i poverenici: Mirjana Ćojbašić i Nenad Mijailović, državni sekretari, Milica Jovanović i Nataša Kovačević, pomoćnici ministra finansija, Ljiljana Jovanović, v.d. pomoćnika ministra finansija, Irina Stevanović Gavrović i Dragana Mladenović, rukovodioci grupe, Milesa Marijanović, načelnik odeljenja, Saša Novaković, Svetlana Kuzmanović-Živanović, Biljana Todorović i Milena Tadić, rukovodioci grupe, Olivera Ružić Poparić, Tatjana Milivojević, Irena Injac i Slavica Manojlović, Ivan Prvulović, viši savetnici, i Mirjana Teovanović, savetnik u Ministarstvu finansija; Branko Drčelić, v.d direktora Uprave za javni dug, Predrag Ivanović, v.d. pomoćnika direktora Uprave za javni dug, Oliver Minić, šef odseka u Upravi, i Bojan Kovijanić, savetnik u Upravi za sprečavanje pranja novca u Ministarstvu finansija.

Sednici su prisustvovali i predstavnici Fiskalnog saveta: Pavle Petrović, predsednik, Vladimir Vukčević i Nikola Altiparmarkov, članovi. i Danko Brčerević, specijalni savetnik.

Sednici su prisustvovali i predstavnici Parlamentarne budžetske kancelarije, koja je Odboru dostavila analizu Predloga zakona o budžetu za 2018. godinu.

Milorad Mirčić se javio za reč ukazujući na povredu Poslovnika Narodne skupštine zbog kratkog roka u kome je zakazana sednica nakon što je Vlada uputila Predlog zakona o Budžetu i nedovoljnog vremena za pripremu narodnih poslanika za predloge akata koji su na predloženom dnevnom redu, kao i na probleme sa dostavljanjem materijala. Istakao je i da sajt Narodne skupštine od prošle nedelje ima problem i nemoguće mu je pristupiti, niti videti akte na sajtu, a zbog vremenskih uslova i udaljenosti narodnih poslanika nije bilo moguće fizički doći do poslaničkih klubova da bi se materijali preuzeli.

Predsednica Odbora je predložila da se iz predloženog dnevnog reda **izostavi** razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije - Program podsticanja obnovljive energije: Razvoj tržišta biomase u Republici Srbiji (prva komponenta), broj: 400-2318/17 od 29. avgusta 2017. godine, koji je podnela Vlada, a koji nije uvršten u predlog dnevnog reda sednice Narodne skupštine, a da se **dopuni** sa još dve tačke koje su uvrštene u predlog dnevnog reda sednice Narodne skupštine, i to: **razmatranjem Predloga zakona o sprečavanju pranja novca i finansiranja terorizma, koji je podnela Vlada (broj 400-2816/17 od 4. oktobra 2017. godine) i** Predloga zakona i izmenama i dopunama Zakona o ograničavanju raspolaganja imovinom u cilju sprečavanje terorizma, **koji je podnela Vlada (broj 011-3460/17 od 13. novembra 2017. godine), i to kao tačke 17. i 18. dnevnog red, a da se iz predloženog dnevnog reda izostavi tačka 16 –Predlog zakona o.**

Na predlog predsednika Odbora, Odbor je većinom glasova (10 „za“, dva „protiv“ i jedan narodni poslanik nije iskoristio svoje pravo da glasa), utvrdio sledeći:

D n e v n i r e d :

- Usvajanje zapisnika 31. sednice Odbora

1. Razmatranje Predloga zakona o dopuni Zakona o Budžetu Republike Srbije za 2017. godinu, koji je podnela Vlada (400-3780/17 od 1. decembra 2017. godine), u načelu;

2. Razmatranje Predloga odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2017. godinu, koji je podnela Vlada (broj 400-3563/17 od 17. novembra 2017. godine);

3. Razmatranje Predloga odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2017. godinu, koji je podnela Vlada (broj 400-3782/17 od 1. decembra 2017. godine);

4. Razmatranje Predloga odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2017. godinu, koji je podnela Vlada (broj 400-3783/17 od 1. decembra 2017. godine);

5. Razmatranje Predloga zakona o izmenama i dopunama Zakona o budžetskom sistemu, koji je podnela Vlada (400-3760/17 od 30. novembra 2017. godine), u načelu;

6. Razmatranje Predloga zakona o budžetu Republike Srbije za 2018. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2018. godinu, Predlogom odluke o davanju saglasnosti na Finansijski plan Repubičkog fonda za zdravstveno osiguranje za 2018. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2018. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2018. godinu, koji je podnela Vlada (400-3761/17 od 30. novembra 2017. godine), u načelu;

**7.** Razmatranje **Predloga zakona o izmenama i dopunama Zakona o porezu na dodatu vrednost, koji je podnela Vlada (broj 43-3778/17 od 1. decembra 2017. godine), u načelu;**

8. Razmatranje **Predloga zakona o izmenama i dopunama Zakona o porezu na dobit pravnih lica, koji je podnela Vlada (broj 43-3779/17 od 1. decembra 2017. godine), u načelu;**

**9.** Razmatranje Predloga zakona o izmenama i dopunama Zakona o rokovima izmirenja novčanih obaveza u komercijalnim transakcijama, **koji je podnela Vlada (broj 4-3777/17 od 1. decembra 2017. godine), u načelu;**

**10.** Razmatranje Predloga zakona o izmenama i dopunama Zakona o porezu na dohodak građana, **koji je podnela Vlada (broj 43-3784/17 od 2. decembra 2017. godine), u načelu;**

**11.** Razmatranje Predloga zakona o izmenama i dopunama Zakona o javnoj svojini, **koji je podnela Vlada (broj 011-3785/17 od 2. decembra 2017. godine, u načelu;**

**12.** Razmatranje Predloga zakona o izmenama i dopunama Zakona o doprinosima za obavezno socijalno osiguranje,  **koji je podnela Vlada (broj 18-3787/17 od 2. decembra 2017. godine, u načelu;**

13. Razmatranje Predloga zakona o izmenama i dopunama Zakona o republičkim administrativnim taksama, **koji je podnela Vlada (broj 434-3790/17 od 2. decembra 2017. godine, u načelu;**

**14.** RazmatranjePredloga zakona o izmenama i dopunama Zakona o regulisanju javnog duga Republike Srbije po osnovu neisplaćene devizne štednje građana položene kod banaka čije je sedište na teritoriji Republike Srbije i njihovim filijalama na teritorijama bivših republika SFRJ, **koji je podnela Vlada (broj 482-3600/17 od 21. novembra 2017. godine), u načelu;**

**15.** RazmatranjePredloga zakona o potvrđivanju Sporazuma o zajmu (Zajam za razvojne politike u oblasti upravljanja rizicima od elementarnih nepogoda sa opcijom odloženog povlačenja sredstava) između Republike Srbije i Međunarodne banke za obnovu i razvoj, **koji je podnela Vlada (broj 400-2316/17 od 29. avgusta 2017. godine);**

**16.** Razmatranje Predloga zakona o potvrđivanju Sporazuma o zajmu (Program unapređenja efikasnosti i održivosti infrastrukture) između Republike Srbije i Međunarodne banke za obnovu i razvoj, **koji je podnela Vlada (broj 400-3719/17 od 27. novembra 2017. godine);**

**17. Razmatranje Predloga zakona o sprečavanju pranja novca i finansiranja terorizma, koji je podnela Vlada (broj 400-2816/17 od 4. oktobra 2017. godine), u načelu;**

**18.** Razmatranje Predloag zakona i izmenama i dopunama Zakona o ograničavanju raspolaganja imovinom u cilju sprečavanje terorizma, **koji je podnela Vlada (broj 011-3460/17 od 13. novembra 2017. godine), u načelu.**

Predsednica Odbora je obavestila članove Odbora da su, u skladu sa članom 173. stav 2. Poslovnika Narodne skupštine, Odboru dostavljeni izveštaji sledećih odbora koji su razmatrali Predlog zakona o budžetu za 2018. godinu:

- Izveštaj Odbora za rad, socijalna pitanja, društvenu uključenost i smanjenje siromaštva koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2018. godinu, Razdeo 30, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2018. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2018. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2018. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2018. godinu, u načelu**;**

- Izveštaj Odbora za poljoprivredu, šumarstvo i vodoprivredu, koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2018. godinu, Razdeo 24 – Ministarstvo poljoprivrede, šumarstva i vodoprivrede;

- Izveštaj Odbora za privredu, regionalni razvoj, trgovinu, turizam i energetiku koji je odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o budžetu Republike Srbije za 2018. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike i Razdeo 32 – Ministarstvo trgovine, turizma i telekomunikacija.

Predsednica Odbora je predložila da se, u skladu sa članom 76. Poslovnika Narodne skupštine, radi efikasnijeg rada Odbora, obavi **zajednički načelni pretres** o tačkama 1. do 18. dnevnog reda, s obzirom na to da se radi o predlozima akata koji su međusobno uslovljeni, s tim da će se Odbor izjasniti glasanjem o svakoj tački pojedinačno. Odbor je, većinom glasova (10 „za“, tri „protiv“ i jedan narodni poslanik nije iskoristio svoje pravo da glasa), usvojio ovaj predlog.

Predsednica Odbora je, takođe, podsetila članove Odbora i predstavnike predlagača da će se na vreme za izlaganje primeniti član 75. Poslovnika Narodne skupštine.

Pre prelaska na rad po utvrđenom dnevnom redu Odbor je, većinom glasova (10 „za“ i četiri člana Odbora koji nisu iskoristili svoje pravo da glasaju), usvojio zapisnik sa 31. sednice Odbora, bez primedaba.

Odbor je, zatim, prešao na

**Zajedničku načelnu raspravu o tačkama jedan do osamnaest dnevnog reda:** Razmatranje Predloga zakona o dopuni Zakona o Budžetu Republike Srbije za 2017. godinu, koji je podnela Vlada (400-3780/17 od 1. decembra 2017. godine), u načelu; Razmatranje Predloga odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2017. godinu, koji je podnela Vlada (broj 400-3563/17 od 17. novembra 2017. godine); Razmatranje Predloga odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2017. godinu, koji je podnela Vlada (broj 400-3782/17 od 1. decembra 2017. godine); Razmatranje Predloga odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2017. godinu, koji je podnela Vlada (broj 400-3783/17 od 1. decembra 2017. godine); Razmatranje Predloga zakona o izmenama i dopunama Zakona o budžetskom sistemu, koji je podnela Vlada (400-3760/17 od 30. novembra 2017. godine), u načelu; Razmatranje Predloga zakona o budžetu Republike Srbije za 2018. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2018. godinu, Predlogom odluke o davanju saglasnosti na Finansijski plan Repubičkog fonda za zdravstveno osiguranje za 2018. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2018. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2018. godinu, koji je podnela Vlada (400-3761/17 od 30. novembra 2017. godine), u načelu;Razmatranje **Predloga zakona o izmenama i dopunama Zakona o porezu na dodatu vrednost, koji je podnela Vlada (broj 43-3778/17 od 1. decembra 2017. godine), u načelu;** Razmatranje **Predloga zakona o izmenama i dopunama Zakona o porezu na dobit pravnih lica, koji je podnela Vlada (broj 43-3779/17 od 1. decembra 2017. godine), u načelu;** Razmatranje Predloga zakona o izmenama i dopunama Zakona o rokovima izmirenja novčanih obaveza u komercijalnim transakcijama, **koji je podnela Vlada (broj 4-3777/17 od 1. decembra 2017. godine), u načelu;** Razmatranje Predloga zakona o izmenama i dopunama Zakona o porezu na dohodak građana, **koji je podnela Vlada (broj 43-3784/17 od 2. decembra 2017. godine), u načelu;** Razmatranje Predloga zakona o izmenama i dopunama Zakona o javnoj svojini, **koji je podnela Vlada (broj 011-3785/17 od 2. decembra 2017. godine, u načelu;** Razmatranje Predloga zakona o izmenama i dopunama Zakona o doprinosima za obavezno socijalno osiguranje,  **koji je podnela Vlada (broj 18-3787/17 od 2. decembra 2017. godine, u načelu;** Razmatranje Predloga zakona o izmenama i dopunama Zakona o republičkim administrativnim taksama, **koji je podnela Vlada (broj 434-3790/17 od 2. decembra 2017. godine, u načelu;** RazmatranjePredloga zakona o izmenama i dopunama Zakona o regulisanju javnog duga Republike Srbije po osnovu neisplaćene devizne štednje građana položene kod banaka čije je sedište na teritoriji Republike Srbije i njihovim filijalama na teritorijama bivših republika SFRJ, **koji je podnela Vlada (broj 482-3600/17 od 21. novembra 2017. godine), u načelu;** RazmatranjePredloga zakona o potvrđivanju Sporazuma o zajmu (Zajam za razvojne politike u oblasti upravljanja rizicima od elementarnih nepogoda sa opcijom odloženog povlačenja sredstava) između Republike Srbije i Međunarodne banke za obnovu i razvoj, **koji je podnela Vlada (broj 400-2316/17 od 29. avgusta 2017. godine);** Razmatranje Predloga zakona o potvrđivanju Sporazuma o zajmu (Program unapređenja efikasnosti i održivosti infrastrukture) između Republike Srbije i Međunarodne banke za obnovu i razvoj, **koji je podnela Vlada (broj 400-3719/17 od 27. novembra 2017. godine); Razmatranje Predloga zakona o sprečavanju pranja novca i finansiranja terorizma, koji je podnela Vlada (broj 400-2816/17 od 4. oktobra 2017. godine), u načelu;** Razmatranje Predloga zakona i izmenama i dopunama Zakona o ograničavanju raspolaganja imovinom u cilju sprečavanje terorizma, **koji je podnela Vlada (broj 011-3460/17 od 13. novembra 2017. godine), u načelu.**

Predlog zakona o budžetu za 2018. godinu obrazložio je ministar finansija Dušan Vujović, predstavnik predlagača zakona. Istakao je da je predložen rekordan broj zakona sa malim izmenama, koji idu u paketu sa trogodišnjim aranžmanom sa Međunarodnim monetarnim fondom, koji još uvek traje. Jedan broj predloga zakona se odnosi na niz povezanih aktivnosti koje se odnose na izmene zakona koje se preciziraju, a jedan broj na ispunjavanje preuzetih obaveza koje su stvorene u ranijem periodu. Ostali predlozi su povezani sa samom strukturom programa reformi koje se sprovode i realizacijom tih reformi. Neki od ovih zakona su planirani da se donesu do kraja ove godine, a neki zakoni su operativni. Operativne stvari su ratifikacije kredita koje su odobrene ranije i u opštem je interesu da se te ratifikacije sprovedu sada, kako bi ta sredstva mogla da se koriste do kraja ove godine.

Kada je o samom budžetu reč, ministar je istakao da su planirani ukupni prihodi i rashodi koji daju očekivani deficit koji iznosi 0,6% na nivou republičkog budžeta i 0,7% na nivou opšte države, što je rekordno nizak deficit. Do kraja ove godine suficit će biti 0,7% BDP-a i to ostavlja prostor i za neka jednokratna davanja iz budžeta. Povećanje plata i penzija u sledećoj godini će biti oko 35 milijardi dinara u bruto iznosu. Penzije će biti povećane za 5%, a povećanje plata će prema odluci Vlade za neke sektore biti 10%, za neke 5%, a neki sektori neće dobiti povećanje plata. Ovo nije odluka ministarstva finansija, jer ministarstvo samo utvrđuje prostor za povećanje plata i penzija, a Vlada donosi odluku o tome kako će se rasporediti ta sredstva.

Značajan uspeh je činjenica da će se u 2018. godini obezbediti više sredstava za investicije, koje su opredeljene na nivou republike u iznosu 128,2 milijardi, što iznosi 2,7 % BDP-a na nivou republičkog budžeta, ili 3,6% BDP-a na nivou opšte države. Ovo je iskorak u obezbeđivanju sredstava, koji je zasnovan na očekivanjima da će planiranje u obezbeđenju i izvršenju projekata biti dovoljno uspešno da to iznese. Kada su subvencije u pitanju, tu su direktne podrške kapitalnim investicijama – železnice i putevi, i to su učešća države u kreditima, a ostale subvencije su usmerene najviše na razvojnu stranu budžeta.

Efekti fiskalne politike se najviše vide u smanjenju kamata što je veoma značajno zbog zaduživanja države za refinansiranje kredita, ali i otvara mogućnost za povoljno zaduživanje za razvojne investicije, a za privatna preduzeća to je indirektan efekat fiskalne konsolidacije.

Prof. dr Pavle Petrović je predstavio „Ocenu Predloga Budžeta za 2018. Godinu“ koju je Fiskalni savet uputio narodnim poslanicima. Kao dobre stvari Fiskalni savet je ocenio mali i održiv deficit iz čega proizlazi da je i u sledećim godinama moguće održavati ovakav deficit, što je značajno, jer će izbalansirani budžet omogućavati brzo opadanje javnog duga, a smanjenje duga vodi privrednom rastu. Prihodi i rashodi su realno planirani što treba da dovede do pozitivne promene u strukturi rashoda u korist javnih finansija. Povećanje javnih investicija je dobra upotreba sredstava, ali je nedovoljno sredstava opredeljeno zdravstvu, školstvu i zaštiti životne sredine. Problematična su velika povećanja koja su otišla u sektore odbrane i MUP-a, a nisu transparetna.

Fiskalni savet smatra da je problematično što su privremene mere koje su donete početkom 2015. godine ostale i dalje na snazi i mišljenja su da to nije opravdano. Ove privremene mere se odnose na smanjenje penzija i zabranu, tj. kontrolu zapošljavanja. Smatraju da je neophodno da postoji analiza i plan viškova i manjkova zaposlenih. Mišljenja su da je povećanje zarada u javnom sektoru iznad ekonomske snage države. Fiskalni savet ima primedbu i na sam raspored povećanja zarada, jer povećanje nije bazirano na uređenom sistemu i nisu jasni kriterijumi za predviđeno povećanje.

Istaknuta je i primedba na nepoštovanje procedura, jer mnogobrojne promene poreskih zakona nisu dostavljene Fiskalnom savetu na vreme da bi mogli da ih ocene i daju svoje mišljenje. Poreski zakoni nisu uopšte dostavljeni Fiskalnom savetu, ali neposrednim uvidom u predložene izmene i dopune tih zakona na samoj sednici Odbora, predsednik Fiskalnog saveta je ocenio problematičnim rešenja sadržana u Predlogu zakona o izmenama i dopunama Zakona o porezu na dohodak građana i Predlogu zakonu o izmenama i dopunama Zakona o doprinosima za obavezno socijano osiguranje. U osnovi, ovi predlozi zakona omogućavaju preduzetnicima da se oslobode od poreza, pa je Fiskalni savet je načelno podržao ovaj predlog. Međutim ukazuje, takođe, da predložena rešenja u ovom Predlogu zakona ostavljaju prostor za poresku utaju. P. Petrović je apelovao na poštovanje procedura i pridržavanje budžetskog kalendara, kao i na neophodnost postojanja završnog računa.

Ljiljana Jovanović, v.d. pomoćnika ministra finansija, predstavila je izmene i dopune Zakona o javnoj svojini, gde se predlaže produženje roka za evidentiranje i prijavljivanje imovine u javnoj svojini. Rok se produžava na tri godine, ali se u Predlog zakona uvode i kaznene mere za one koji ne poštuju zakon. Predviđeno je da se određena imovina u javnom vlasništvu (parkovi, trgovi) upisuju po službenoj dužnosti.

Nenad Mijailović, državni sekretar u Ministarstvu finansija, predstavio je set poreskih zakona. U predlogu zakona o PDV-u nema povećanja stopa, već se definišu korisnici koncesija i njihove obaveze po PDV-u, definišu se i olakšavaju uslovi za oslobođenje od PDV-a kada je u pitanju kupovina prvog stana. U Predlogu zakona o porezu na dohodak građana Ministarstvo finansija je izašlo u susret zahtevima udruženja poslodavaca produženjem olakšica za novozaposlene radnike za 24 meseca i oslobođenjem poreskih obaveza za prvu godinu poslovanja ako je poslodavac prvi put otvorio preduzetničku radnju i ukoliko je i sam bio nezaposlen. Neoporezivi cenzus je pomeren sa 11.000 na 15.000 RSD, što je još jedan vid smanjenja poreskih opterećenja poslodavaca. U Predlogu zakona o porezu na dobit pravnih lica izašlo se u susret Narodnoj banci koja je predložila da banke rasterete svoje bilanse tako što će određena opterećenja prebaciti u vanbilansne pozicije i time omogućiti da banke preuzimaju više rizika u kreditiranju. Predlog zakona o republičkim administrativnim taksama je zakon koji bi svake godine trebalo korigovati, jer je to zakon koji objedinjuje sve republičke takse i opredeljuje i ažurira visinu taksi koje se naplaćuju.

U diskusiji su učestvovali članovi Odbora: Milorad Mirčić, Veroljub Arsić, Zoran Krasić, Momo Čolaković, Goran Kovačević, Saša Radulović, Milorad Mijatović, Milan Lapčević, Srboljub Filipović, Goran Ćirić i Aleksandra Tomić.

Veroljub Arsić je oštro kritikovao negativne ocene i stavove Fiskalnog saveta o Predlogu zakona o budžetu za 2018. godinu koje se tiču privremenih mera smanjenja penzija i nepravednog povećanja zarada, smatrajući da nisu dosledni u svojim stavovoma i ocenama.

Milorad Mirčić i Zoran Krasić su kritikovali zaduženja države emitovanjem hartija od vrednosti, aranžman sa MMF-om, zaduživanje kod Svetske banke i protestvovali su zbog kratkog roka za razmatranje Predloga zakona o budžetu i drugih predloženih zakona, kao i zbog velikog broja poreskih zakona koji se nalaze na dnevnom redu, a za koje narodnim poslanicima nije ostavljeno dovoljno vremena da ih pročitaju i analiziraju. Kritikovali su poresku politiku prema privatnom sektoru i izrazili su sumnju u spisak korisnika javnih sredstava koji se finansiraju iz budžeta, a koje je ministarstvo finansija obavezno da vodi i ažurira.

Milorad Mijatović je pohvalio činjenicu da je Predlog zakona o budžetu za 2018. godinu razvojni budžet i da se restriktivna politika Vlade u fiskalnoj konsolidaciji isplatila. Njegova pitanja su se odnosila na dalju saradnju sa MMF-om, na analizu ministarstva finansija koja bi odgovorila koliki bi iznos sredstava bio potreban da su ukinute privremene mere smanjenja penzija, kao i na rešenja problema javnih preduzeća koja su problematična. Pohvalio je i izdvajanja za subvencije za poljoprivredu i turizam.

Momo Čolaković je pohvalio razvojni budžet za sledeću godinu i socijalni karakter predloženog budžeta. Pohvalio je dobre rezultate fiskalne konsolidacije u prethodne tri godine.

Milan Lapčević je naglasio da je Srbija duboko zavisno uvozna država i da prihodovanje u budžetu zavisi od PDV-a koji se naplati najvećim delom prilikom uvoza raznih roba. Kritikovao je kreditno zaduživanje i velike izdatke za kamate.

Goran Ćirić je izrazio nezadovoljstvo zbog ovakvog načina zakazivanja i sednice Odbora i plenarne sednice. Ukazao je na visok nivo javnog duga i neiznalaženje strategije za smanjenje javnog duga koji je od 2012. godine povećan za 10 milijardi. Postavio je pitanje koju metodologiju koristi Fiskalni savet za izračunavanje duga grada Beograda i da li je to metodologija koju treba primeniti i na republički dug. Postavio je i pitanje odgovornosti što se treći put produžava rok za upis javne svojine i zatražio odgovor zbog znatno povećanog iznosa PDV-a iz uvoza.

Saša Radulović smatra da je smanjenje deficita trebalo obezbediti smanjenjem troškova države, duvođenjem reda u javna preduzeća, a ne povećanjem poreske stope i smanjenjem plata i penzija. Ni ove godine državna uprava i javna preduzeća nisu u stanju da servisiraju svoje kredite. Velika su davanja i za plaćanja po sudskim presudama i plaćanjima raznih penala. Kritikovao je lagodno ponašanje rukovodstava javnih preduzeća, toleranciju države za njihove propuste u poslovanju i nepostojanje sankcija za loše upravljanje u javnim preduzećima. Postavio je pitanje privrednog rasta do kraja ove godine, pitanje realnog rasta za sledeću godinu, pitanje izvora iz kojih se planiraju, kao i opravdanost subvencionisanja zapošljavanja.

Goran Kovačević je pohvalio fiskalnu politiku i Predlog Budžeta za 2018. godinu i naglasio da je to rezultat napornog rada i velikog znanja. Pohvalio je oslobađanje malih privrednika od poreskih davanja prve godine poslovanja, jer takvo rešenje omogućuje lakši ulazak u granu malih i srednjih preduzeća.

Srbislav Filipović je pohvalio razvojni i socijalni karakter budžeta za sledeću godinu. Pohvalio je dobre rezultate Vlade postignute u fiskalnoj konsolidaciji prethodne tri godine.

Predsednik Odbora, Aleksandra Tomić je istakla da je ovaj budžet razvojni i socijalno odgovoran i pokazuje odgovornu politiku u svim segmentima društva. Zamolila je ministarstvo finansija da se otvori debata o završnim računima od 2003. godine pa nadalje, jer se brzo zaboravlja period nepovoljnih zaduživanja. Izvorni prihodi su veći za 6, 54% i više se sliva poreza i doprinosa u PIO fond, što govori o povećanom zapošljavanju i boljoj naplati poreza i doprinosa i da država manje učestvuje, tj. dotira isplatu penzija i da je to posledica odgovorne politike Vlade.

Nakon odgovora ministra i predsednika Fiskalnog saveta, predstavnici Parlamentarne budžetske kancelarije su članovima odbora predstavili analizu Predloga zakona o budžetu za 2018. godinu. Ideja je bila da na sažet i pregledan način predstave Predlog zakona o budžetu za 2018. Godinu, sa osnovnim karakteristikama, kako bi narodnim poslanicima bio olakšan rad. Svi članovi Odbora su se složili sa pohvalama predsednika Odbora koje su izrečene na račun rada Parlamentarne budžetske kancelarije.

Zatim je Odbor prešao na odlučivanje po svim tačkama dnevnog reda pojedinačno.

**Prva tačka dnevnog reda** - **Predlog zakona o dopuni Zakona o Budžetu Republike Srbije za 2017. godinu**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o dopuni Zakona o budžetu Republike Srbije za 2017.godinu, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Druga tačka dnevnog reda:** Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2017. godinu

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2017. godinu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Treća tačka dnevnog reda: Predlog** odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2017. godinu

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa čl. 155. stav 2. i 193. Poslovnika Narodne skupštine. odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2017. godinu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Četvrta tačka dnevnog reda: Predlog** odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2017. godinu

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa čl. 155. stav 2. i 193. Poslovnika Narodne skupštine odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2017. godinu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Peta tačka dnevnog reda:** **Predlog zakona o izmenama i dopunama Zakona o budžetskom sistemu**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o budžetskom sistemu, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Šesta tačka dnevnog reda:** **Predlog zakona o budžetu Republike Srbije za 2018. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2018. godinu, Predlogom odluke o davanju saglasnosti na Finansijski plan Repubičkog fonda za zdravstveno osiguranje za 2018. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2018. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2018. godinu**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

I

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o budžetu Republike Srbije za 2018. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2018. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2018. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2018. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2018. godinu, u načelu.

II

Odbor za finansije, republički budžet i kontrolu trošenja javnih sredstava, na osnovu člana 174. Poslovnika Narodne skupštine, razmotrio je izveštaje odbora Narodne skupštine koje su, u skladu sa članom 173. stav 1. Poslovnika Narodne skupštine, dostavili Odboru za finansije, republički budžet i kontrolu trošenja javnih sredstava, kao nadležnom odboru, i to:

- Izveštaj Odbora za rad, socijalna pitanja, društvenu uključenost i smanjenje siromaštvakoji je odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o budžetu Republike Srbije za 2018. godinu, Razdeo 30, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2018. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2018. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2018. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2018. godinu, u načelu**;**

- Izveštaj Odbora za poljoprivredu, šumarstvo i vodoprivredu,koji je odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o budžetu Republike Srbije za 2018. godinu, Razdeo 24 – Ministarstvo poljoprivrede, šumarstva i vodoprivrede;

- Izveštaj Odbora za privredu, regionalni razvoj, trgovinu, turizam i energetiku, koji je odlučio da predloži Odboru za finansije, republički budžet i kontrolu trošenja javnih sredstava da prihvatiPredlog zakona o budžetu Republike Srbije za 2018. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike i Razdeo 32 – Ministarstvo trgovine, turizma i telekomunikacija;

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Sedma tačka dnevnog reda: Predlog zakona o izmenama i dopunama Zakona o porezu na dodatu vrednost**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dodatu vrednost, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Osma tačka dnevnog reda: Predlog zakona o izmenama i dopunama Zakona o porezu na dobit pravnih lica**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dobit pravnih lica, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Deveta tačka dnevnog reda:** **Predlog zakona o izmenama i dopunama Zakona o rokovima izmirenja novčanih obaveza u komercijalnim transakcijama**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o rokovima izmirenja novčanih obaveza u komercijalnim transakcijama, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Deseta tačka dnevnog reda:** **Predlog zakona o izmenama i dopunama Zakona o porezu na dohodak građana**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dohodak građana, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Jedanaesta tačka dnevnog reda:** **Predlog zakona o izmenama i dopunama Zakona o javnoj svojini**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlogu zakona o izmenama i dopunama Zakona o javnoj svojini, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Dvanaesta tačka dnevnog reda:** **Predlog zakona o izmenama i dopunama Zakona o doprinosima za obavezno socijalno osiguranje**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o doprinosima za obavezno socijalno osiguranje, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Trinaesta tačka dnevnog reda:** **Predlog zakona o izmenama i dopunama Zakona o republičkim administrativnim taksama**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o republičkim administrativnim taksama, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Četrnaesta tačka dnevnog reda:** **Predlog zakona o izmenama i dopunama Zakona o regulisanju javnog duga Republike Srbije po osnovu neisplaćene devizne štednje građana položene kod banaka čije je sedište na teritoriji Republike Srbije i njihovim filijalama na teritorijama bivših republika SFRJ**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o regulisanju javnog duga Republike Srbije po osnovu neisplaćene devizne štednje građana položene kod banaka čije je sedište na teritoriji Republike Srbije i njihovim filijalama na teritorijama bivših republika SFRJ, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Petnaesta tačka dnevnog reda:** **Predlog zakona o potvrđivanju Sporazuma o zajmu (Zajam za razvojne politike u oblasti upravljanja rizicima od elementarnih nepogoda sa opcijom odloženog povlačenja sredstava) između Republike Srbije i Međunarodne banke za obnovu i razvoj**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Zajam za razvojne politike u oblasti upravljanja rizicima od elementarnih nepogoda sa opcijom odloženog povlačenja sredstava) između Republike Srbije i Međunarodne banke za obnovu i razvoj.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Šesnaesta tačka dnevnog reda:** **Predlog zakona o potvrđivanju Sporazuma o zajmu (Program unapređenja efikasnosti i održivosti infrastrukture) između Republike Srbije i Međunarodne banke za obnovu i razvoj**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu između KfW, Frankfurt na Majni i Republike Srbije - Program podsticanja obnovljive energije: Razvoj tržišta biomase u Republici Srbiji (prva komponenta).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Sedamnaesta tačka dnevnog reda: Predlog zakona o sprečavanju pranja novca i finansiranja terorizma**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o sprečavanje pranja novca i finansiranja terorizma, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Osamnaesta tačka dnevnog reda:** **Predlog zakona i izmenama i dopunama Zakona o ograničavanju raspolaganja imovinom u cilju sprečavanje terorizma**

Na osnovu člana 156. stav 3. Poslovnika Narodne Skupštine, Odbor je, jednoglasno (deset „za“) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o ograničavanju raspolaganja imovinom u cilju sprečavanja terorizma, u načelu.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica Odbora je zaključena u 18,00 časova.

Sednica je tonski snimana.

SEKRETAR PREDSEDNIK

Ljiljana Miletić Živković dr Aleksandra Tomić